แรงเก็งกำไรหนุน SET ปิดลดช่วงลบเหลือ 1.53 จุด จับตาประชุมกนง. 3 ก.พ.นี้
แรงเก็งกำไรหนุน SET ปิดลดช่วงลบเหลือ 1.53 จุด จับตาประชุมกนง. 3 ก.พ.นี้ โดยดัชนีปิดตลาดวันนี้ ที่ระดับ 1,466.98 จุด ลดลง 1.53 จุด หรือ 0.10% มูลค่าการซื้อขาย 9.58 หมื่นล้านบาท
29 ม.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,466.98 จุด ลดลง 1.53 จุด หรือ 0.10% มูลค่าการซื้อขาย 9.58 หมื่นล้านบาท
10 หุ้นกดดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้ผันผวนตามทิศทางตลาดต่างประเทศ โดยต้นภาคเช้าดีดตัวรีบาวด์ขึ้นมาจากที่ปรับลดลงไปวานนี้ ก่อนย่อตัวและพลิกมาร่วงลงไปกว่า 10 จุดในภาคบ่าย ขณะที่มีการเก็งกำไรเชิงเทคนิคเข้ามาทำให้ดัชนีดีดตัวขึ้นจากจุดต่ำสุดมาติดลบเล็กน้อย
สำหรับแนวโน้มสัปดาห์หน้า ลุ้นรีบาวด์ได้ในช่วงสั้น ให้แนวรับ 1,440-1,450 จุด และแนวต้าน 1,490-1,500 จุด แนะจับตาผลการประชุมคณะกรรมการนโยบายการเงิน (กนง.) ในวันพุธที่ 3 ก.พ.นี้ ว่าจะคงอัตราดอกเบี้ยนโยบายไว้ตามเดิมหรือปรับลดลง เพราะหากมีการปรับลดอัตราดอกเบี้ยก็อาจจะกระทบกับหุ้นกลุ่มแบงก์ขนาดใหญ่ แต่จะเป็นบวกต่อหุ้นกลุ่มสินเชื่อ
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 5,455.56 ล้านบาท  ปิดที่  127.00 บาท  เพิ่มขึ้น 4.50 บาท
PTT   มูลค่าการซื้อขาย 3,773.42 ล้านบาท  ปิดที่   37.75 บาท   ลดลง 0.75 บาท
EA    มูลค่าการซื้อขาย 3,436.46 ล้านบาท  ปิดที่   65.00 บาท  เพิ่มขึ้น 1.50 บาท
PTTEP มูลค่าการซื้อขาย 2,882.10 ล้านบาท  ปิดที่  103.50 บาท   ลดลง 4.50 บาท
BBL   มูลค่าการซื้อขาย 2,629.55 ล้านบาท  ปิดที่  113.50 บาท   ลดลง 2.50 บาท
ตลาดหุ้นเอเชีย

 